Matabiau

Le quartièr Matabiau se situa al nòrd-èst del centre-vila de Tolosa, prèp del Canal del Miègjorn.  

Son nom ven d'un masèl de l'Edat Mejana, un endreit ont se matavan (tuavan) les biaus. 

Uèi, le quartièr es ligat a la Gara de Tolosa Matabiau e representa un sector cosmopolit coma fòrça endreits pròches de las garas bèlas. S'i tròban de restaurants japoneses, africans, chineses e mai de pubs mas tanben qualques sex-shops.

Es previst que lo quartièr sià prigondament  transmudat dins las annadas 2020 : cobertura del canal (acabat fin 2019), edificacion de la Tor "Occitania tower" sobre un terren prèp de la gara , rebastison del barri  Bonafé de l'autre latz de la gara.

 Vejatz tanben 

 Gara de Tolosa Matabiau
 Quartièrs de Tolosa

Categoria:Quartièr de Tolosa